A Bizottság 3640/91/EGK rendelete

(1991. december 13.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3537/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel a Nómenklatúra-bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. december 13-án.

a Bizottság részéről

Christiane Scrivener

a Bizottság tagja

[1] HL L 335., 1991.12.6., 9. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Két ruhaneműből álló készlet kiskereskedelmi forgalom számára összeállítva, az alábbi tartalommal: | | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz fűzött 13. megjegyzés, a XI. áruosztályhoz fűzött 2. a) alszámra vonatkozó megjegyzés, a 61. árucsoporthoz fűzött 4. megjegyzés (a felsőrész esetében), valamint a 6106 és a 61062000, illetve a 6108 és a 61082200 KN-kód megfogalmazása határozzák meg. (Lásd még a Kombinált Nómenklatúrában a 6106 kódhoz fűzött magyarázó megjegyzést.) |

könnyű ruhanemű szintetikus, kötött anyagból (raschel [gépi] csipke fémszálas díszítőmotívumokkal) amely a felsőtestet borítja, derékig ér, hosszú ujjú, a ruhadarab alján és az ujjak végén szegéssel. A ruhadarab nyakrésze egyszínű, raschel csipkeszalagból készült, amely elöl jobbról balra nagyon mély, V-alakú nyakkivágást formáz (lásd a 465. A. fényképet). | 61062000 |

alsónadrág a felsőrésszel azonos anyagból, összetétellel és színben (lásd a 465. B. fényképet). | 61082200 |

+++++ TIFF +++++

|

--------------------------------------------------